# Espanja

| Espanja kunâgâskodde *Reino de España* (espanjakielân) |
| --- |
|  lippu |  vaakun |
|  Espanja sajadâh Euroopist |
| Staatâhäämi |
parlamentaarlâš monarkia |
|  |
| Kunâgâs |
Felipe VI |
| Uáiviminister |
Pedro Sánchez |
|  |
| Uáivikaavpug |
Madrid |
|  |
| Eres kaavpugeh |
Barcelona, Valencia, Sevilla |
|  |
| Vijđodâh |
505 990 km² |
| – sisčääci |
0,89 %  |
|  |
| Ässeeloho (2020) |
47 431 256 |
| – ässeesaahâdvuotâ |
94 ässed/km² |
|  |
| Virgáliih kielah |
espanjakielâ, kuávlulávt meid katalaankielâ (já valenciakielâ), galiciakielâ, baskikielâ já aragoniakielâ |
|  |
| Vaaluut |
euro (EUR) |
|  |
| Äigi |
UTC+1 |
| – kesiäigi |
UTC+2 |
|  |
| Uánádâs |
ES |
| – fiävruin |
E |
| – kirdemmašinijn |
EC |
|  |
| Jotolâh |
uálgispiälásâš |
|  |
| Sundenummeer |
+34 |
|  |
| Internet TLD |
.es |
|  |
| Motto |
Plus Ultra |
|  |
| Aalmuglâšlaavlâ | *Marcha Real* |
|  |
|  |
| Oovdiš staatâ(h) |  Franco Espanja |

**Espanja kunâgâskodde** (espanjakielân *Reino de España*) ađai **Espanja** (espanjakielân *España* [esˈpaɲa]) lii jiečânâs staatâ Euroopist. Ton uáivikaavpug lii Madrid.

## Historjá

### Espanja já Euroop union

Espanja seervâi Euroop unionân uđđâivemáánu 1. peeivi 1986 já oovce ihheed maŋeláá njuhčâmáánu 26. peeivi Espanja seervâi Schengen-kuávlun-uv. Eurokuávlun tot seervâi uđđâivemáánu 1. peeivi 1999 vuossâmui staatâi juávhust.

## Eennâmtieđâ

Espanja kárttá
Espanja vijđodâh lii 505 990 km², mast 0,89 % lii čääci.

### Sajadâh já rääjih

Espanja lii staatâ Euroop maadâviestâruásist Pyrenij njargâenâmist. Ton ránnjástaatah Euroopist láá tavveen Andorra já Ranska, mäddin Gibraltar já viestârist Portugal. Ceuta já Melilla peht Afrikist Espanja rájášuvá meid Marokkon. Espanja kuhemus eennâmrääji lii Portugaláin; tot lii 1 214 km kukke. Uánihumos lii 1,2 km rääji Gibraltaráin. Stuárráámus uási Espanjast kuittâg rájášuvá meeráid.

### Suolluuh

Espanja stuárráámuuh suolluuh láá Mallorca (3 620 km²), Tenerife (2 034 km²), Fuerteventura (1 660 km²) já Gran Canaria (1 560 km²).

|  |
| --- |
| **Stuárráámuuh suolluuh Mallorca 3 620 km²
* Tenerife 2 034 km²
* Fuerteventura 1 660 km²
* Gran Canaria 1 560 km²
 |

### Jäävrih já juuvah

Espanja kuhemuuh juuvah láá Tajo (1 010 km), Ebro (910 km), Duero (895 km) já Guadiana (830 km).

|  |
| --- |
| **Kuhemuuh juuvah Tajo 1 010 km
* Ebro 910 km
* Duero 895 km
* Guadiana 830 km
 |

### Morfologia

Pico del Teide lii Espanja alemus vääri.
Espanja alemus vääri lii Pico del Teide Tenerife-suollust. Tot lii 3 715 meetterid olluv (mittedum merâtääsist). Merâponneest tot paijaan 7 500 meetterid, mii meerhâš tom, et Pico del Teide lii maailm kuálmádin alemus tullâvääri.

|  |
| --- |
| **Alemuuh väärih Pico del Teide 3 715 m
* Mulhacén 3 481 m
* Aneto 3 404 m
* Pico de Almanzor 2 962 m
 |

Espanja taverääjist paijaan hormišis Pyrenij várádâh. Mäddin lii Sierra Nevada várádâh.

## Haldâttâh já politiik

Espanja staatâhäämi lii parlamentaarlâš demokratia já vuáđulavâlâš monarkia. Ton staatâhovdâ lii Espanja kunâgâs teikkâ roonnig já haldâttâshovdâ Espanja uáiviminister.

### Kuávlulâš jyehim

*Válduartikkâleh: Espanja jiešhaldâšemkuávluh já Espanja eennâmkodeh*
Espanja lii juohhum 17 jiešhaldâšemkuávlun (espanjakielân *comunidades autónomas*), moh láá juohhum eennâmkuddijd (espanjakielân *provincias*).

## Viehâdâh

Espanja kielâkárttá
  espanjakielâ
  aragoniakielâ
  baskikielâ
  oksitaankielâ
  katalaankielâ (já valenciakielâ)
  asturiakielâ
  galiciakielâ
### Ässeeloho

Espanjast láá suulân 47,5 miljovn ässed.

### Kielah

Espanja stuárráámus kielâ lii espanjakielâ. Tot lii áinoo kielâ, mii lii virgálâš ubâ staatâst. Espanjakielâ tuáimá meiddei virgálâš máttááttâs-, viestâdem- já kulttuurkiellân. Tom sárnuh eenikiellân suulân 75 % Espanja ässein.

Eres kuávlulávt virgáliih kielah láá katalaankielâ (já valenciakielâ), galiciakielâ, baskikielâ já araneeskielâ.

Espanjast sárnojeh meiddei aragoniakielâ, oksitaankielâ, asturiakielâ, extremadurakielâ já falakielâ, moh láá kuávluliih ucceeblovokielah.

## Fáádást eres soojijn

* Wikimedia Commonsist láá koveh teikkâ eres tiätuvuárháh fáádást **Espanja**.

## Käldeeh